8. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 3721 της 15/21 Μαρτ. 1977 (ΦΕΚ Β΄ 267) Περί αυξήσεως ανωτάτου ορίου ποσού επιστολών με «δηλωμένη αξία». Έχοντας υπόψη: 1.Τις διατάξεις του άρθρου 11 του Ν. Δ/τος 496/70 «περί οργανώσεως και λειτουργίας των Ταχυδρομείων», σε συνδυασμό με εκείνες του Π. Δ. 277/75 «περί νομικής μορφής λειτουργίας της Ταχυδρομικής Υπηρεσίας δια το μετά την 30ην Απριλίου 1975 χρονικόν διάστημα». 2.Την κοινή απόφαση του Πρωθυπουργού και Υπουργού Συγκοινωνιών αριθ. 25360/3252/76 «περί μεταβιβάσεως αρμοδιοτήτων του Υπουργου Συγκοινωνιών εις τον Υφυπουργόν του αυτού Υπουργείου». 3.Την απόφασή μας αριθ. 206503/334/23.6.71 «περί νέου τιμολογίου επιστολικού ταχυδρομείου εξωτερικού» 4.Το έγγραφο του ΕΛ.ΤΑ αριθ. 3486/172.12/ 9.3.77, με το οποίο ζητείται η έγκριση αποφάσεως του Διοικητικού του Συμβουλίου για την αύξηση του ανωτάτου ορίου του ποσού της αξίας των επιστολών με «δηλωμένη αξία» εσωτερικού που δηλώνεται από 10.000 σε 20.000 δραχμές, αποφασίζουμε: Εγκρίνουμε την αύξηση του ανωτάτου ορίου του ποσού της αξίας που δηλώνεται κατά την κατάθεση επιστολών με «δηλωμένη αξία» εσωτερικού από 10.000 σε 20.000 δραχμές. Η απόφαση αυτή να δημοσιευθεί στην Εφημερίδα της Κυβερνήσεως. (Αντί για τη σελ.230,07) Σελ. 230,07(α) Τεύχος 701-Σελ.15 Αντικείμενα δεδηλωμένης αξίας - Αντικαταβολές 22.Γ.δ.8 22.Γ.δ.8 Αντικείμενα δεδηλωμένης αξίας - Αντικαταβολές 